อาการคือมีลมในท้องจะเรอตลอดเวลา แถมท้องเสียด้วยค่ะ ปวดหัวร่วมด้วย กินอะไรไม่ได้เลย กินแล้วออกหมด กินน้ำ กินเกลือแร่ก็ออกหมด อาการแบบนี้เป็นอะไรหนือป่าวคะ
สวัสดีค่ะ อาการมีลมในท้อง ถ่ายเหลว อาจเกิดจาก-อาหารเป็นพิษ ถ้าเป็นเฉียบพลัน เป็นไปได้มากที่สุด มักมีไข้ ปวดท้อง คลื่นไส้ อาเจียนร่วมด้วย-ลำไส้อักเสบ-แพ้อาหารเช่นแพ้สารในนม-โรคลำไส้แปรปรวน แต่มักต้องมาเป็นเรื้อรังเกิน 1 เดือน-ท้องอืดจากมีน้ำหรือแก๊ซในกระเพาะ แต่มักไม่ทำให้ท้องเสียหากกินได้น้อยมาก อาเจียนเยอะ จนดื่มน้ำตามไม่ทัน อ่อนเพลีย ไข้สูง ปวดท้องมาก อาเจียนเป็นเลือด ถ่ายเป็นเลือด ควรรีบไปพบแพทย์เพื่อตรวจเลือดเพิ่มเติม หากมีการติดเชื้อรุนแรงจำเป็นต้องได้ยาฆ่าเชื้อและสารน้ำในรพ.เบื้องต้นควรดื่มน้ำมากๆ จิบน้ำผสมเกลือแร่ ไม่ควรกินยาให้หยุดถ่ายค่ะ เพราะในภาวะอาหารเป็นพิษควรให้มีการถ่ายหรืออาเจียนออกมาให้หมดจะดีกว่า รับประทานยาแก้คลื่นไส้ ยาแก้ปวดท้องได้ รับประทานอาหารอ่อนและสุกสะอาด ลุกเดินบ่อยๆให้ลำไส้บีบตัวได้ดี